ประกาศกรุงเทพมหานคร เรื่อง การแบ่งส่วนราชการภายในหน่วยงานและการกำหนดอำนาจหน้าที่  ของส่วนราชการกรุงเทพมหานคร (ฉบับที่ 12)
ประกาศกรุงเทพมหานคร
ประกาศกรุงเทพมหานคร
เรื่อง
การแบ่งส่วนราชการภายในหน่วยงาน
และการกำหนดอำนาจหน้าที่
ของส่วนราชการกรุงเทพมหานคร
(ฉบับที่ ๑๒)
------------------------

 โดยที่คณะกรรมการข้าราชการกรุงเทพมหานคร
ได้มีมติในการประชุมครั้งที่ 
๗/๒๕๓๒ เมื่อวันที่ ๒๖ ตุลาคม ๒๕๓๒
"ให้ฝ่ายบริหารของกรุงเทพมหานครเป็นผู้พิจารณา
เปลี่ยนชื่อส่วนราชการกรุงเทพมหานครโดยไม่ต้องนำเสนอ ก.ก.
พิจารณา"
 เนื่องจากโรงพยาบาลลาดกระบัง
ซึ่งเป็นส่วนราชการหนึ่งของสำนักอนามัย
กรุงเทพมหานคร มีชื่อซ้ำซ้อนกับโรงพยาบาลของเอกชน
อาจทำให้เกิดความสับสนในการประสาน
งานและเกิดความเสียหายแก่กรุงเทพหมานครได้
 อาศัยอำนาจตามความในมาตรา
๖๐ แห่งพระราชบัญญัติระเบียบบริหารราชการ
กรุงเทพมหานคร พ.ศ.๒๕๒๘
จึงให้แก้ไขเพิ่มเติมประกาศกรุงเทพมหานคร (ฉบับที่ ๘) เมื่อ
วันที่ ๓ พฤษภาคม ๒๕๓๒ โดยให้ยกเลิกข้อความในข้อ ๑๓ (๑๓)
และให้ใช้ข้อความต่อไปนี้แทน
 "ข้อ ๑๓ สำนักอนามัย มีส่วนราชการดังต่อไปนี้
 ฯลฯ
 (๑๓) โรงพยาบาลลาดกระบัง กรุงเทพมหานคร
 ทั้งนี้
ตั้งแต่บัดนี้เป็นต้นไป

  ประกาศ ณ วันที่ ๒๙ ธันวาคม ๒๕๓๒
  ธำรง พัฒนรัฐ
 
ที่ปรึกษากรุงเทพมหานคร ปฏิบัติหน้าที่ในตำแหน่ง
 
ผู้ว่าราชการกรุงเทพมหานคร

[รก.๒๕๓๓/๑๒/๑๖/๑๘ มกราคม ๒๕๓๓]

 เพ็ญพร/พิมพ์
  ๕/๐๙/๔๕
 B+A
(C)